 
نئين دهلي(ويب ڊيسڪ) ويڊيو شيئرنگ ايپليڪيشن تي ٽڪ ٽاڪ تي ويڊيو بڻائڻ جي ڪري معطل ٿيل ڀارتي عورت پوليس ڪانسٽيبل ارپيتا چوڌري دعويٰ ڪئي آهي ته انهن کي فلمن ۾ ڪم ڪرڻ جي آڇ ٿي آهي.
ڀارتي رياست گجرات جي ضلعي مهاسانا جي پوليس اسٽيشن ۾ ڊيوٽي دوران ويڊيو بڻائي ٽڪ ٽاڪ تي اپ لوڊ ڪندڙ عورت ڪانسٽيبل ارپيتا چوڌري کي گذريل سال جولاءِ ۾ ان وقت معطل ڪيو ويو هو جڏهن ان جون ڪجهه ويڊيوز ڪافي وائرل ٿيون هيون.
ارپيتا چوڌري جي وائرل ٿيندڙ ويڊيوز ۾ هن کي پوليس اسٽيشن جي اندر لاڪ ۾ ڊانس ڪرڻ سميت گانو ڳائيندو ڏٺو ويو هو.
پر هن جون ويڊيوز نا مناسب هيون تنهن ڪري هن کي ڊيوٽي ۾ غفلت جهڙي الزام جي ڪري معطل ڪيو ويو هو پر بعد ۾ هن کي بحال ڪيو ويو پر هن ٽڪ ٽاڪ تي ويڊيوز اپ لوڊ ڪرڻ جو سلسلو ختم نه ڪيو.
هاڻ تازو ئي عورت ڪانسٽيبل دعويٰ ڪئي آهي ته هن کي فلمن ۾ ڪم ڪرڻ جي آڇ به ٿي آهي.
ڀارتي خابرو اداري موجب ارپيتا چوڌري دعويٰ ڪئي ته هن کي ڪيترين ئي فلمن ۾ ڪم جي آڇ ٿي پر هن فلمن ۾ ڪم ڪر يا نه ڪرڻ جو هن وقت تائين ڪو به فيصلو ناهي ڪيو ۽ هو پنهنجي اعليٰ آفيسرن جي اجازت جي منتظر آهي.
ارپيتا چوڌري موجب هن کي هن وقت تائين رڳو گجراتي فلمن ۾ ئي ڪم ڪرڻ جي آڇ ٿي آهي ۽ هن فلمن ۾ ڪم ڪرڻ جي لاءِ پنهنجي اعليٰ آفيسرن کان اجازت طلب ڪئي آهي ۽ هن جي فيصلي کان پوءِ ئي هو فلمن ۾ اداڪاري ڪرڻ يا نه ڪرڻ بابت ڪو فيصلو ڪندي.
سندس چوڻ هو ته ننڍپڻ ۾ ئي هن جو شوق هو ته هو شوبز ۾ پنهنجا جوهر ڏيکاري، هن کي فنڪاري سميت اداڪاري ۾ به دلچسپي رهي آهي پر والد جي خواهش تي هو پوليس ڪانسٽيبل بڻي.
  نئين دهلي(ويب ڊيسڪ) ويڊيو شيئرنگ ايپليڪيشن تي ٽڪ ٽاڪ تي ويڊيو بڻائڻ جي ڪري معطل ٿيل ڀارتي عورت پوليس ڪانسٽيبل ارپيتا چوڌري دعويٰ ڪئي آهي ته انهن کي فلمن ۾ ڪم ڪرڻ جي آڇ ٿي آهي. ڀارتي رياست گجرات جي ضلعي مهاسانا جي پوليس اسٽيشن ۾ ڊيوٽي دوران ويڊيو بڻائي ٽڪ ٽاڪ تي اپ لوڊ ڪندڙ عورت ڪانسٽيبل ارپيتا چوڌري کي گذريل سال جولاءِ ۾ ان وقت معطل ڪيو ويو هو جڏهن ان جون ڪجهه ويڊيوز ڪافي وائرل ٿيون هيون. ارپيتا چوڌري جي وائرل ٿيندڙ ويڊيوز ۾ هن کي پوليس اسٽيشن جي اندر لاڪ ۾ ڊانس ڪرڻ سميت گانو ڳائيندو ڏٺو ويو هو. پر هن جون ويڊيوز نا مناسب هيون تنهن ڪري هن کي ڊيوٽي ۾ غفلت جهڙي الزام جي ڪري معطل ڪيو ويو هو پر بعد ۾ هن کي بحال ڪيو ويو پر هن ٽڪ ٽاڪ تي ويڊيوز اپ لوڊ ڪرڻ جو سلسلو ختم نه ڪيو. هاڻ تازو ئي عورت ڪانسٽيبل دعويٰ ڪئي آهي ته هن کي فلمن ۾ ڪم ڪرڻ جي آڇ به ٿي آهي. ڀارتي خابرو اداري موجب ارپيتا چوڌري دعويٰ ڪئي ته هن کي ڪيترين ئي فلمن ۾ ڪم جي آڇ ٿي پر هن فلمن ۾ ڪم ڪر يا نه ڪرڻ جو هن وقت تائين ڪو به فيصلو ناهي ڪيو ۽ هو پنهنجي اعليٰ آفيسرن جي اجازت جي منتظر آهي. ارپيتا چوڌري موجب هن کي هن وقت تائين رڳو گجراتي فلمن ۾ ئي ڪم ڪرڻ جي آڇ ٿي آهي ۽ هن فلمن ۾ ڪم ڪرڻ جي لاءِ پنهنجي اعليٰ آفيسرن کان اجازت طلب ڪئي آهي ۽ هن جي فيصلي کان پوءِ ئي هو فلمن ۾ اداڪاري ڪرڻ يا نه ڪرڻ بابت ڪو فيصلو ڪندي. سندس چوڻ هو ته ننڍپڻ ۾ ئي هن جو شوق هو ته هو شوبز ۾ پنهنجا جوهر ڏيکاري، هن کي فنڪاري سميت اداڪاري ۾ به دلچسپي رهي آهي پر والد جي خواهش تي هو پوليس ڪانسٽيبل بڻي.